Ísraelskir skriðdreki skýtur að skotmarki á Gaza-ströndinni í stríðinu 2014 . ( Mynd : IDF ) Á einungis tíu árum hefur meðlimum MIFF samtakanna í Noregi fjölgað úr 2.000 í um 11.000 félaga . Ef íslenskir vinir Ísraels þétta raðir sínar á sama hátt getum við byggt upp hreyfingu sem afhjúpar falsfréttir , flutt nýjustu fréttir um Ísrael og verið farvegur þeirra sjónarmiða . Þetta gerum við m.a með því að byggja upp góðan upplýsingagrunn með faglegri heimasíðu og nýta mátt samfélagsmiðla til að koma upplýsingum áleiðis . Vertu með í MIFF á Íslandi Undanfarnar vikur og mánuði hefur ókyrrð í Suður-Ísrael aukist í kjölfar nokkurra eldflaugaárása , drónaárása , tilrauna hryðjuverkamanna til að komast yfir landamærin og þá einnig vegna árása á hermenn sem þar standa vakt . Netanyahu forsætisráðherra sagði nýlega í útvarpsviðtali að líkur séu á að Ísrael hefji hernaðaraðgerðir á Gaza-ströndinni ef öldur lægi ekki . „ Mér sýnist við ekki eiga annars úrkosta en að hefja þungar hernaðaraðgerðir á Gaza , “ sagði Netanyahu í útvarpsviðtalinu . Hann lagði áherslu á að „ hættulegt stríð muni verða síðasta úrræðið “ , og bætti við að hann myndi ekki senda ísraelska hermenn á Gaza-ströndina nema við ákjósanlegustu aðstæður . Sagði hann líklega ekkert annað í stöðunni en að steypa stjórn Hamas af stóli . Hamas hafi enga stjórn yfir eigin landssvæði og geta ekki komið í veg fyrir árásir á hendur Ísraela . Nú eru kringumstæður þannig að ákveðinn hryðjuverkahópur sem skýtur eldflaugum hefur tekið yfir . „ Þeir hafa enga stjórn yfir slíkum hópum jafnvel þótt þeir vildu það , “ segir forsætisráðherrann um umsátur Palestínumanna . Í síðustu viku þurfti að forða forsætisráherranum burt af kosningafundi í Ashdod í skyndi er tveimur eldflaugum var skotið frá Gaza á þessa strandborg . Palestinian Islamic Jihad samtökin hafa verið ábyrg fyrir mörgum af árásum þeim er gerðar hafa verið undanfarið . Þetta er næst stærsti hryðjuverkahópurinn á Gaza og eru náin tengsl milli hans og Islamic Republic í Íran . Í útvarpsviðtalinu gagnrýndi Netanyahu þó einnig sína eigin ráðamenn og samflokksmenn sem vilja að herinn sýni Hamas meiri hörku vegna eldflaugaárásanna . „ Hættið að hvetja til hernaðarátaka á Gaza . Það verður hernaðaráætlun , en ég mun ekki setja slíkar aðgerðir af stað fyrr en við erum tilbúin , “ sagði hann um mögulegt nýtt Gaza-stríð . Frá því að Hamas tók völdin á Gaza árið 2007 hefur 20.000 eldflaugum verið skotið á Ísrael . Hryðjuverkamenn á Gaza eru stöðug ógn við almenna borgara í Suður-Ísrael . Benjamin Netanyahu segir hernaðaraðgerður óumflýjanlegar ef eldflaugaárásum linnir ekki . ( Mynd : GPO )